


ŠIAULIŲ JAUNŲJŲ TURISTŲ CENTRAS


AIŠKINAMASIS RAŠTAS
DĖL 2019 METŲ III KETVIRČIO BIUDŽETO VYKDYMO ATASKAITŲ


2019 m. spalio 14 d.
Šiauliai


 Šiaulių jaunųjų turistų centro 2019 metų trečiojo ketvirčio biudžeto išlaidų sąmatos asignavimų patvirtintas planas, įskaitant patikslinimus – 305,5 tūkst. Eur, iš jų:
272,5 tūkst. Eur – savivaldybės  biudžeto lėšos;
25,0 tūkst. Eur – specialiosios programos lėšos (11,0 tūkst. Eur – tėvų įmokų lėšos, 14,0 tūkst. Eur – atsitiktinių paslaugų lėšos);
6,0 tūkst. Eur – valstybės lėšos;
2,0 tūkst. Eur – pajamos iš kitų biudžetinių įstaigų.
Lyginant su praėjusiųjų biudžetinių metų trečiuoju ketvirčiu, 2019 metų to paties laikotarpio biudžeto išlaidų sąmatos asignavimų patvirtintas planas padidėjo 32,0 tūkst. Eur., iš jų: savivaldybės biudžeto lėšos padidėjo 23,7 tūkst. Eur., specialiosios programos lėšos padidėjo 0,3 tūkst. Eur (tėvų įmokų lėšos), valstybės lėšos 6,0 tūkst. Eur, taip pat pajamoms iš kitų biudžetinių įstaigų pradėta naudoti atskira sąmata (2,0 tūkst. Eur).
1 lentelė.				                            (tūkst. Eur)
	Finansavimo šaltinis
	2018 metų asignavimai / 2018 metų III ketvirčio asignavimai
	2019 metų asignavimai / 2019 metų III ketvirčio asignavimai
	Pokytis (+ padidėjo 2019 metais,
 - sumažėjo) / 2019 metų III ketvirtį

	Savivaldybės biudžeto lėšos
	333,1 / 248,8
	363,8 / 272,5
	[bookmark: _GoBack]+30,7 / +23,7

	Atsitiktinės paslaugos (32 priemonė)
	18,0 / 14,0
	18,0 / 14,0
	0,0 / 0,0

	Įmokos už paslaugas švietimo, socialinės apsaugos ir kitose įstaigose (33 priemonė)
	17,0 / 10,7
	17,0 / 11,0
	0,0 / +0,3

	Valstybės lėšos
	3,9 / 0,0
	12,1 / 6,0
	8,2 / 6,0

	Pajamos iš kitų biudžetinių įstaigų
	0,0 / 0,0
	3,0 / 2,0
	3,0 / 2,0

	Iš viso:
	372,0 / 273,5
	413,9 / 305,5
	+41,9 / +32,0



Šiaulių jaunųjų turistų centras nepanaudojo visų patvirtintų asignavimų ataskaitiniam laikotarpiui, kadangi lėšos buvo naudojamos ekonomiškai, apgalvotai, perkamos tik būtiniausios prekės ir paslaugos, taip pat kai kurios suplanuotos išlaidos perkeltos ateinančiam laikotarpiui.  Didžioji dalis nepanaudotų asignavimų, t.y. 28,0 tūkst. eurų biudžeto lėšų, susidarė dėl klaidingai suplanuotų per didelių sąmatos išlaidų eilučių, paliekant mažesnę lėšų dalį ketvirtam ketvirčiui. Komunalinėms paslaugoms skirtos išlaidos suplanuotos kiekvienam ketvirčiui po lygią sumą, nors anglys trečiąjį ketvirtį nebuvo pirktos, jas įsigysime ketvirtajame ketvirtyje, prasidėjus šildymo sezonui, kitų  prekių ir paslaugų išlaidos, taip pat išaugs ketvirtame ketvirtyje, prasidėjus mokslo metams, kada reikės apmokėti už sporto salių nuomą, ugdymui skirtas prekes, starto mokesčius ir kt.
16348,00 € – praėjusių metų tėvų įmokų ir atsitiktinių paslaugų lėšų likutis naudojamas pagal atskirą sąmatą.
Lyginant su praėjusiais biudžetiniais metais, 2019 metų praėjusių metų likučių sąmata (30 priemonė) padidėjo 1749,00 eurais, kadangi buvo gauta daugiau pajamų, kurios dėl įstaigos ekonomiškumo nebuvo išleistos einamaisiais, t.y. 2018 metais, ir bus panaudotos 2019 metais įstaigos veikloje. 2019 metų rugsėjo 30 dienai šių nepanaudotų lėšų likutis yra 2,8 tūkst. eurų, kurie bus panaudoti šiais metais įstaigos kosmetiniam remontui ir patalynės įsigijimui bei skalbimo išlaidoms.
2 lentelė.					     (Eurais)
	Finansavimo šaltinis
	2018 metų asignavimai
	2019 metų asignavimai
	Pokytis (+ padidėjo 2018 metais,
 - sumažėjo)

	Praėjusių metų likučiai (30 priemonė)
	14599,00
	16348,00

	+1749,00



Pagal 2019 metų III ketvirčio Šiaulių jaunųjų turistų centro pajamų planą, įstaiga turėjo gauti 25,0 tūkst. € pajamų, tačiau gauta 16,9 tūkst. €. Pajamų už atsitiktines paslaugas gauta 9,3 tūkst. €, t.y. 4,7 tūkst. € mažiau negu planuota, kadangi sunku tiksliai numatyti būsimas pajamas. Įmokų už paslaugas švietimo įstaigose, t.y. tėvų įmokų, gauta 7,6 tūkst. €, t.y. 3,4 tūkst. € mažiau negu planuota, kadangi nebuvo surinkta maksimalaus mokinių skaičiaus ir dalis mokinių yra atleisti nuo mokesčio, taip pat mokestis už rugsėjį mokamas spalio mėnesį. Taigi buvo įvykdyta 68 proc. įstaigos pajamų plano. Lyginant su 2018 metų III ketvirčio plano įvykdymu, šiais ataskaitiniais metais įvykdymas yra 18,8 proc. mažesnis.


3 lentelė.
	Metai
	Pajamos už atsitiktines paslaugas, eurais
	Tėvų įmokos, eurais
	Iš viso pajamų, eurais
	Patvirtintas pajamų planas, eurais
	Pajamų plano įvykdymas (procentais)

	2018 m. III ketv.
	8951
	7064
	21367
	24700
	86,5

	2019 m. III ketv.
	9294
	7640
	16934
	25000
	67,7



Per 2019 metų tris ketvirčius į Šiaulių miesto savivaldybės biudžetą pervesta 16934,00 € surinktų specialiųjų programų lėšų. Iš jų: 7640,00 € sudaro tėvų įmokų lėšos ir 9294,00 € - pajamos už atsitiktines paslaugas.
Taigi lyginant su 2018 metų tuo pačiu laikotarpiu, 2019-asiais metais gauta 20,8 procento mažiau pajamų, tai yra 4433,00 €  mažiau. Sumažėjo pajamos už atsitiktines paslaugas, tėvų įmokos,  taip pat pajamos iš biudžetinių įstaigų buvo perkeltos į atskirą sąmatą. 
Iš šių pervestų spec. programų lėšų užprašyta išlaidoms ir gauta iš Šiaulių miesto savivaldybės administracijos ataskaitiniu laikotarpiu 7400,00 €. Kadangi Šiaulių jaunųjų turistų centras taupydamas lėšas pirko tik būtiniausias prekes ir paslaugas, todėl per ataskaitinį laikotarpį nepanaudojo visų lėšų pagal numatytas sąmatas. Taigi 2019 m. rugsėjo 30 d. šios pervestos Šiaulių miesto savivaldybei ir neužprašytos lėšos, t.y. 9534,00 € (pajamos už atsitiktines paslaugas – 3894,00 €, tėvų įmokos – 5640,00 €) bus naudojamos ateinančiu laikotarpiu. Taip pat užprašyta ir gauta didžioji dalis, t.y. 13648,00 €, praėjusių metų tėvų įmokų ir atsitiktinių paslaugų lėšų likučio, naudojamo pagal atskirą sąmatą. Nepervestas įstaigai šių lėšų likutis 2019 m. spalio 1 dienai yra 2700,00 €.
Iš kitų biudžetinių įstaigų Šiaulių jaunųjų turistų centras gavo 795,00 €, iš jų panaudojo ataskaitiniu laikotarpiu 606,57 €. Taigi likutis 2019 m. spalio 1 d. iš kitų biudžetinių įstaigų gautų lėšų sudaro 188,43 €.
Ataskaitiniu laikotarpiu Šiaulių jaunųjų turistų centras gavo iš Šiaulių miesto savivaldybės administracijos 384,00 € kompensuojamųjų lėšų dėl atlyginimo už neformalųjį vaikų švietimą, t.y. už ugdytinius, kuriems nustatytas neįgalumas, kurie yra iš šeimų, gaunančių socialinę paramą bei gabūs ugdytiniai, kurie yra atleisti nuo mokesčio.
2019 m. sausio 1 d. piniginių lėšų likutis sąskaitoje banke buvo 3789,02 €, t.y. paramos lėšos. Ataskaitinio laikotarpio pabaigoje pinigų likutis sąskaitoje banke padidėjo, nes įstaigos banko sąskaitose liko Šiaulių miesto savivaldybės administracijos pervestos, bet nepanaudotos lėšos, taip pat gautų lėšų likutis iš biudžetinių įstaigų. 2019 m. rugsėjo 30 d. lėšų likutis banke – 4422,20 €.
Biudžeto lėšų banko sąskaitos likutis 2019 m. rugsėjo 30 d. – 214,51 €.
Spec. programų lėšų banko sąskaitos likutis 2019 m. rugsėjo 30  d. – 230,24 €.
Paramos lėšų banko sąskaitos likutis 2019 m. rugsėjo 30 d. – 3789,02 €.
Pajamų iš kitų biudžetinių įstaigų sąskaitos likutis 2019 m. rugsėjo 30 d. – 188,43 €.
Įmokų lėšų banko sąskaitos likutis 2019 m. rugsėjo 30 d. – 0,00 €.
Gauti asignavimai panaudoti beveik visi, tačiau yra nežymių leistinų nukrypimų nuo sąmatos
straipsnių planinių rodiklių, kurie esminių pokyčių apskaitoje nesudaro.
Įstaigos ataskaitinio laikotarpio pabaigoje debitorinis įsiskolinimas yra 2097,00 €, t.y. pajamos už atsitiktines paslaugas - 217,00 €, tėvų įmokos – 1880,00 € . Debitorinis įsiskolinimas susidarė dėl priskaičiuotų tėvų įmokų už 2019 m. rugsėjo mėn., bei skola įstaigai už suteiktas atsitiktines paslaugas, t. y. už nakvynę Šiaulių jaunųjų turistų centre.
Kreditorinį įsiskolinimą ataskaitinio laikotarpio pabaigoje sudaro 22891,30 €. Tai yra mokėtinas darbo užmokestis darbuotojams už rugsėjo mėn., kadangi atlyginimas mokamas iki sekančio mėnesio 3 dienos, gyventojų pajamų mokestis, mokamas Valstybinei mokesčių inspekcijai, įmokos Valstybinio socialinio draudimo fondui bei įsiskolinimai tiekėjams. Platesnė informacija apie įsiskolinimus pateikiama Pažymoje apie kreditorinį ir debitorinį įsiskolinimą.

